ཕུང་བོ་གཟན་བསྒྱུར་གྱི་གདམས་ངག་དེའི་ཤུགས་རྐྱེན་གྱིས་བོད་མིས་རང་ཉིད་ཚེ་ལས་འདས་རྗེས།ཕུང་བོ་སྦྱིན་པར་བཏང་སྟེ་སྦྱིན་པའི་འབྲས་བུ་བཟང་པོ་ཞིག་སྨིན་ནས།སྐྱེ་བ་ཕྱི་མར་མཐོ་རིས་ཀྱི་སྐྱེ་གནས་ཐོབ་པའི་རེ་བ་བཅོལ་བར་གྲགས།ཞེས་པ་དང་།བོད་དུ་བྱར་གཡེང་འདས་མཆོད་ཀྱི་གོམས་སྲོལ་ཆེས་ཐོག་མ་ནི་འབྲི་གུང་བཀའ་བརྒྱུད་པ་རིན་ཆེན་དཔལ༡༡༤༣ནས༡༢༡༧གྱིས་གསར་དུ་བཏོད་པའི་འབྲི་གུང་དགོན་པའི་བྱར་གཡེང་དུར་ཁྲོད་ནས་དབུ་བརྩམས་ཤིང་དར་ཞེས་པའི་བཤད་རྒྱུན་དུ་འབྲི་གུང་རིན་ཆེན་དཔལ་ཉིད་ཀྱིས་དུས་རབས༡༡པའི་ནང་འབྲི་གུང་རི་ཞེས་པའི་གནས་རི་དེ་ནས་ཏིང་ངེ་འཛིན་སྒོམ་པའི་སྐབས་སུ།ཁོང་གི་སྒོམ་མཛད་པའི་རི་དེ་ནི་སྲིན་མོ་ཞིག་གི་ལུས་སྤྲུལ་ཡིན་པར་མཁྱེན་ཞིང་།དེའི་ཤར་ཕྱོགས་ཀྱི་རི་ནི་སྤྱན་རས་གཟིགས་དང་།ལྷོ་རི་ནི་བེེ་རོ་ཙ་ན།ནུབ་རི་ནི་གསང་བདག་ཕག་ན་རྡོ་རྗེ།བྱང་རི་ནི་ལྷ་མོ་དབྱངས་ཅན་མ་དང་འདྲ་བར་མཐོང་ལ།ཕྱོགས་བཞི་རི་བོའི་རྩེ་མོ་དང་ཁོར་ཡུག་ནགས་ཚལ་ཆེ་ཆུང་བརྒྱད་ཡོད་པ་དེ་དག་ཀྱང་རྒྱ་གར་ཡུལ་གྱི་དུར་ཁྲོད་ཆེན་མོ་བརྒྱད་དང་འདྲ་བར་མཐོང་།